Teufik-paša
<s>Teufik-paša znan i kao Muhamed Teufik-paša (Kairo, 30. april 1852 - Helvan, 7. januar 1892.) bio je Egipatski kediv koji je vladao od 1879. do 1892.</s>

<s>Njegova vladavina ostala je upamćena kao prva faza britanske okupacije Egipta.</s>

<s>Biografija</s>

<s>Teufik je rođen kao najstariji sin Ismail-paše, od ostalih članova svoje familije razlikovao se po tom što je školovan u Egiptu, a ne u Evropi.</s><s>Nakon tog je obavljao brojne poslove u Državnoj administraciji, između ostalog bio je šef tajnog savjeta i predsjedavajući Ministarskog savjeta.</s>

<s>Kad se pokazao dovoljno čvrstim da ne podilazi olako interesima Evropskih velesila, Osmanski sultan postavio je Teufika 1879. za kediva.</s>

<s>Kako nije imao neku naročitu podršku u zemlji, bio je prisiljen udovoljavati zahtjevima svojih političkih protivnika.</s><s>To se naročito odnosilo na grupu egipatskih oficira okupljenih oko Ahmeda Urabija koja je stekla velik utjecaj, pa je on 1882. morao postaviti Urabija za ministra rata.</s><s>Urabi se nije time zadovoljio, već je otvoreno agitirao protiv Taufika i njegove probritanske administracije, pa su širom Egipta nikle 
bune obespravljenih seljaka i običnih građana.</s><s>Taufik je bespomoćno gledao kako mu vlast izmiče kontroli, zbog tog je Britanska mornarica u julu 1882 bombardirala Aleksandriju, što je samo dolilo ulje na vatru i povećalo Urabījevu popularnost u narodu, pa je Taufik zatražio zaštitu od Britanaca.</s>

<s>Britanska armija je tog augusta izvršila invaziju na Egipat i vratila Taufika na tron.</s><s>Nakon tog je Taufik bio marioneta u rukama okupacijskih vlasti, naročito britanskog generalnog konzula Evelyna Baringa (kasnijeg lorda Cromera).</s><s>U posljednjim godinama svoje vladavine pokušao je reformirati pravni sistem, formirao je skupštinu i zakonodavni savjet i pokrenuo neke projekte za navodnjavanje u poljoprivredi.</s>

<s>Umro je neočekivano - 1892., kad se iznenada razbolio u Helvanu.</s>

<s>Izvori</s>

<s>Vanjske veze</s>

<s>Muḥammad Tawfīq Pasha, khedive of Egypt</s>

<s>Egipatski monarsi
Kraljevina Egipat
Egipatsko plemstvo</s>

